Exhumirane prve žrtve iz nove masovne grobnice kod Milića - 2004-05-11
Danas su iz sekundarne grobnice u Zaklopači u općini Milići ekshumirana tijela sedam žrtava, medu kojima dvoje djece.
Nakon što je u petak otkrivena masovna grobnica veličine teniskog igrališta u selu Zaklopači danas su ekshumirane prve žrtve. Koliko znamo15-tero djece i 10 žena su medju ukupno 62 osobe koliko se pretpostavlja da ih ima, ali je teško reći broj, treba obaviti još čišćenja, i pred kraj iskopavanja trebali bi uglavnom znati koliko ima osoba, kaže Hugh Toller, forenzičar patologist iz Medjunarodne komisije za nestale osobe. Mi znamo da su ti ljudi ubijeni 16 maja 1992. godine u selu koje je udaljeno dva kilometra odavde. Žrtve su izmedju 8 do 80 godina starosti, kaže Murat Hurtić iz Komisije za traženje nestalih Federacije BiH. Danas su iz sekundarne grobnice u Zaklopači u općini Milići ekshumirana tijela sedam žrtava, medu kojima dvoje djece, i to su prve exhumirane žrtve. Sve žrtve su iz sela Zaklopača. Ekspertni tim federalne Komisije iskopao je treći metar dubine grobnice. Očekuje se da će konačna dubina biti daleko veća. Ekshumacija žrtava iz grobnice u Zaklopači nastavlja se sutra i očekuje se da će trajati najmanje mjesec dana jer su radovi teški zbog terena na kojem se grobnica nalazi, s obzirom da je na površini nabačeno nekoliko tona kamenja iz obližnjeg kamenoloma u namjeri da se grobnica sakrije, rekao je gospodin Hurtić. Ostaci žrtava će biti prenešeni u laboratoriju u Tuzli na DNK analizu. Gospodin Hurtić je objasnio da je to sekundarna grobnica u koju su žrtve naknadno prebačene, jer su Srpske snage nastojale da tijela sakriju od kasnijih istražitelja. Tokom tog prebacivanja tijela su često prevrtana bagerima, bacana u kamione i nazad u grobnicu. Oko 250 hiljada ljudi ubijeno je tokom rata u BiH, a više od 20 hiljada je nestalih za koje se smatra da su mrtvi. Forenzički experti su do sada exhumirali 16 hiljada i 5 stotina tijela iz više od 300 masovnih grobnica.